**Željko Joksimović** (serbisk-kyrillisk: *Жељко Јоксимовић,* født 20. april 1972 i Valjevo i Serbia) er en av Serbia og Balkans mest kjente musikere. Han ble internasjonalt kjent i 2004, da han kom på andreplass under Eurovision Song Contest med sangen «Lane moje» (norsk: *Min kjære,* direkte oversatt: *Dådyret mitt*). Sangen kom 17 poeng etter Ruslana fra Ukraina som vant konkurransen.

Bakgrunn
--------

Joksimović begynte sin karriere tidlig. Allerede da han var tolv år vant han konkurransen *First Accordion of Europe* i Paris. Fra hans første album ble han en veldig populær musiker over hele Balkan. Han skriver stort sett alt av sin egen musikk og har også laget musikk til flere teaterstykker. Det blir også sagt at han mestrer elleve forskjellige musikkinstrumenter.

Han har vunnet flere nasjonale priser for sine komposisjoner. I 2005 skrev han låten «Jutro», men overlot fremføringen til Jelena Tomasević under kvalifiseringen til Eurovision Song Contest. Sangen vant semifinalen i Serbia overlegent, men under finalen, hvor både sanger fra Serbia og Montenegro ble fremført, ble sangen oversett av fire dommere fra Montenegro. Dermed vant gruppa No Name fra Montenegro som gikk videre. Seieren til No Name var kontroversiell i Serbia og Montenegro.

I Eurovision Song Contest 2006 var han låtskriver av Bosnia-Hercegovinas bidrag «Lejla», fremført av Hari Mata Hari, som kom på tredjeplass. 

I 2008 var han programleder for Eurovision Song Contest 2008 i Beograd sammen med sin fremtidige ektefelle, og han var komponist bak bak det serbiske bidraget «Oro» samme år. I 2012 deltok han selv som artist i konkurransen og endte på en tredjeplass med bidraget «Nije ljubav stvar».

Han fortsetter å skrive låter og det siste albumet hans *Ima nešto u tom što me nećeš* ble vel mottatt av både kritikere og fans. Han skrev superhiten *Supermen* sammen med Dino Merlin, og fremførte den sammen med han på et fullsatt Koševo Stadion i Sarajevo.

Han bor i Beograd med sine kone og datter.

Diskografi
----------

* *Željko Joksimović* (1999)
* *Rintam* (2001)
* *111* (2002)
* *The Best Of* (2003) (samlealbum)
* *Ima nešto u tom što me nećeš* (2006)

Eksterne lenker
---------------

* (sr) Offisielt nettsted Rediger på Wikidata

* (en) Željko Joksimović – kategori av bilder, video eller lyd på Commons Rediger på Wikidata
* (en) Željko Joksimović på Internet Movie Database Rediger på Wikidata
* (en) Željko Joksimović på Discogs Rediger på Wikidata

* (en) Željko Joksimović på MusicBrainz Rediger på Wikidata

* (en) Željko Joksimović på Genius — sangtekster Rediger på Wikidata
* Željko Joksimović på Twitter Rediger på Wikidata

* Željko Joksimović på Twitter Rediger på Wikidata

* Željko Joksimović på Facebook Rediger på Wikidata

* Željko Joksimović på Instagram Rediger på Wikidata

* Željko Joksimović på YouTube Rediger på Wikidata

* Željko Joksimović på Myspace Rediger på Wikidata
* City Records

| Utmerkelser og prestasjoner |
| --- |
| Forgjenger:**ingen** | **Serbia og Montenegros deltaker i Eurovision Song Contest**(2004) | Etterfølger:**No Name med «Zauvijek moja»** |
| Forgjenger:**Nina med «Čaroban»** | **Serbias deltaker i Eurovision Song Contest**(2012) | Etterfølger:**Moje 3 med «Ljubav je svuda»** |
| Forgjenger:**Finlands flagg Finland Jaana Pelkonen og Mikko Leppilampi** | **Programleder for Eurovision Song Contest**(2008 sammen med Jovana Janković) | Etterfølger:**Russlands flagg Russland  Alsou og Ivan Urgant (finalen) Natalja Vodjanova og Andrej Malakhov (semifinalene)** |

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** MusicBrainz **·** Discogs
 |